Коронавирус сәбәпле дөнья виртуальләшә: тиздән Камал театрында онлайн-спектакльләр башлана


Коронавирус таралу куркынычы сәбәпле дөнья виртуальләшә. Шулай да нинди генә катгый карантин булмасын, сау-сәламәт булган, тамагы тук, өсте бөтен кешегә күңел ачу чаралары һаман да кызык булып кала бирә. Театр-концертлар, музейларга барып булмаса да, виртуаль дөнья аркылы, мәдәни дөнья белән бәйләнешне саклап калу мөмкинлеге бар. Дәһшәтле сугыш елларында да халык җир-биюдән, сәнгатьтән аерылмаган, куркыныч вирустан саклану чорында да сәнгатьнең олуг көче рухи ныклыкны, позитив кәефне сакларга һичшиксез ярдәм итәр.  	 Шул нисбәттән, Камал театры зур эш алып бара. 6 апрельдә Камал театры сайтында спектакльләрне онлайн форматта һәм видеоязма рәвешендә күрсәтү сезоны башлана. Онлайн-трансляция репертуары 1 апрельдә игълан ителә. Онлай-спектакльләргә билетлар да 1 апрельдән сатуга чыга. Моңа кадәр онлайн-билет алган тамашачыларга якын арада спектакльләрнең онлайн-трансляциясе тәкъдим ителәчәк. Шулай ук, онлайн-билет алучылар, карантин беткәннән соң, шул ук билет белән, шундый ук бәядәге урында спектакльләргә чакырыла.  
	---	
Камал театры

	№ --- | 21.03.2020	


